section_heading: Izgled crkve Santo Stefano
paragraph_text: Crkva Santo Stefano je veća trobrodna crkva, podjeljena masivnim stupovima koji nose drveni strop. Unutar sakristije čuvaju se dragocjena renesansna djela, uključujući tri velika platna Tintoretta (Posljednja večera, Pranje nogu i Agonija u vrtu), jedno Raspelo Paola Veneziana, poliptih Bartolomeja Vivarinija i oltarna slika Sveta obitelj Palme Starijeg. U jednoj od bočnih kapela nalazi se nadgrobni spomenik Antonija Canove za senatora Giovannija Faliera (1808.).